SpaceX CRS-33

SpaceX CRS-33 bija ASV uzņēmuma SpaceX bezpilota kravas kosmosa kuģa Cargo Dragon lidojums uz Starptautisko kosmosa staciju NASA Commercial Resupply Services 2 (CRS-2) programmā. Cargo Dragon orbītā palaida 2025. gada 24. augustā; nolaižamais aparāts uz Zemes atgriezās 2026. gada 27. februārī.

CRS-33 lidojumam izmantoja Cargo Dragon kapsulu C211, kas bija jau izmantota divas reizes. Nesējraķetei izmantoja pirmo pakāpi (sērijas numurs B1090), kas lidojusi sešas reizes.

 Derīgā krava 
Cargo Dragon hermētiskais nodalījums bija piepildīts ar 2300 kg kravas (kopā ar iepakojumu). Transportkuģa hermētiskajā sekcijā bija: mantas un pārtika apkalpei (1091 kg), zinātnisko eksperimentu aparatūra un materiāli (447 kg), stacijas rezerves daļas un aprīkojums (587 kg), ārpuskuģa aktivitāšu aparatūra (55 kg), datoru resursi (35 kg). Kravā bija arī CubeSat pavadoņu izmešanas iekārta J-SSOD ar 5 Japānas nanopavadoņiem: ASC, GHS-01 (Raichō), RSP-03, STARS-Me2, Dragonfly.

Nehermētiskajā kravas sekcijā bija neatkarīga degvielas sistēma Reboost Kit, kas atdalīta no kosmosa kuģa galvenās sistēmas, lai degvielu piegādātu diviem Draco dzinējiem. Ar Reboost Kit plānots demonstrēt spēju uzturēt stacijas orbītas augstumu, sākot no septembra, ar virkni periodiskiem manevriem, kas plānoti visu 2025. gada rudeni.

 Lidojuma gaita 
Cargo Dragon palaida  06:45:36 UTC ar nesējraķeti Falcon 9 Block 5 no Kanaverala raga Kosmosa spēku stacijas starta laukuma SLC-40.
Pēc derīgās kravas atdalīšanas raķetes pirmā pakāpe nosēdās uz peldošās platformas A Shortfall of Gravitas (ASOG) Atlantijas okeānā.

25. augustā 11:05 UTC kravas kuģis automātiskā režīmā saslēdzās ar SKS pie Harmony moduļa priekšējai pieslēgvietai pievienotā adaptera PMA-2 saslēgšanās mezgla IDA-2.

2026. gada 26. februārī 17:05 UTC Cargo Dragon atvienojās no stacijas. 27. februārī tas iedarbināja dzinējus un veica noiešanu no orbītas. 07:44 UTC nolaižamais aparāts nolaidās Klusajā okeānā netālu no Kalifornijas krastiem. Lidojuma ilgums bija 187 dienas 58 minūtes.

 Stacijas orbītas paaugstināšanas manevri 
 Manevra veicējs Datums Sākums (UTC) Ilgums (sekundes) Orbītas paaugstinājums (km) Orbītas augstums beigās (km) Piezīmes SpaceX CRS-33 2025-09-03 18:15 303 419 SKS orbītas uzturēšana SpaceX CRS-33 2025-09-26    SKS orbītas uzturēšana SpaceX CRS-33 2025-10-14    SKS orbītas uzturēšana SpaceX CRS-33 2025-11-07 17:50 ~ 375   SKS orbītas uzturēšana SpaceX CRS-33 2025-12-29 17:39 > 19 min   SKS orbītas uzturēšana SpaceX CRS-33 2026-01-23    SKS orbītas uzturēšana

 Atsauces 

 Ārējās saites 

 CRS-33 Mission SpaceX
 NASA’s SpaceX CRS-33 NASA
 Dragon CRS-21,... CRS-35 (SpX 21,... 35) Gunter Dirk Krebs

Kategorija:Dragon kosmosa kuģis